Viborger Samler, 1845-04-03
Kongeriget Preussen. Berlin, den 26de Marts. Urolighederne i Schlesien synes at være af en meget alvorlig Natur. Geheimeoverregjeringsraad Mathis er, forsynet med overordentlige Fuldmagter, afreist fra Berlin til denne Provinds. Tør man troe de circulerende Rygter, da skulle flere Jndivider af de høiere Classer være implicerede i Sammenrottelsen. (De nyeste Blade fra Breslau iagttage en dyb Taushed om hiint Anliggende.) Kønigsberger Regjeringen har officielt bekjendtgjort at flere Journaler melde at der i mange Egne af Gammel preussen forhungre 1 af Jndbyggerne. Regjeringen siger, at man overdriver Skildringen af den sammesteds herskende Nød. "For os" – siger Børsenhalle – synes denne officielle Gjendrivelse næsten ligesaa betegnende som den Paastand, Regjeringen vil gjendrive. Frankerig. Pariserne have til den nuværende Paaskefest erholdt et stort Paaskeæg med en end større Overraskelse (oeuf a surprise), nemlig: Meddelelsen om en fuldstændig Udsoning og Alliance imellem Thiers og Guizot Denne store Nyhed, som Hovedjournalerne imidlertid ikke finde sig beføiede til at meddele, for den 23de Marts om Aftenen igjennem Paris, og frembragte ingen ubetydelig Sensation. Sidste Langfredag, melder den stenographiske Tidende, var der en lille, men intim Cerclehos Fyrstinde Lieven - Guizots politiske Egeria; Thiers var ogsaa tilstede og modtog Lovtaler i Anledning af de udkomne Bind af Consulatets Historie. Da reiste sig pludselig til Alles Forhauselse Guizot, der i en Række af Aar har udviist Kulde imod Thiers, gik hen til denne og sagde ham nogle meget forbindtlige Ord i samme Anledning. Hvad der isærdeleshed har glædet mig i Deres Værk, sagde Ministeren til Slutningen, er det Maadehold, hvormed De i Deres Værk bedømmer Frankerigs Forhold til de fremmede Magter." "Jeg har aldrig fornegtet dette Maadehold, svarede Thiers, og naar min tvungne Stilling som Partimand tvang mig i den sidste Tid at bære de sørgelige Conseqventser af en lidenskabelig og systematisk Opposition, saa gjorde jeg det dog kun høist gjerne." – "Jeg har ogsaa stedse agtet dem for meget – replicerede Guizot, der imod Sædvane blev varm til at gjøre Dem solidarisk ansvarlig for Oppositionens Uforstand og Feil." – Fyrstinde Lieven, der med synlig Fornøielse saae denne Vending af Samtalen, nærmede sig nu de tvende Statsmænd, lagde deres Hænder i hinanden, og sagde: "Jeg har stedse tænkt, at to saa udmærkede Mænd som De, m. H., maatte omsider dog blive enige; det maatte komme til en endelig Forklaring imellem Dem. Efter de næste Valg haaber jeg at see Dem samlede ret ofte hos mig." "Og disse Valg", sagde Thiers, vil kun De, Hrr. Guizot, lade foretage." – "For derefter i Forening med Dem", sluttede Guizot, at arbeide for Frankerigs Vel og fortjene Landets og Kongens Tillid." En fortrolig Samtale imellem disse to Mænd fandt nu Sted, og i denne hjertelige Samtale udviklede de deres Anskuelser om Frankerigs Stilling for Øieblikket; Oppositionen blev haardt medtagen. - Alliancen imellem dem afsluttedes, og det synes tilforladeligt, at denne efter Kongens Ønske iværksatte Udsoning vil umiddelbart efter de nye Valg lede til en Cabinetsforandring, der turde vorde af indgribende Vigtighed. Foranstaaende Beretning er øst af Weser=Beitung, og beroer formodentlig paa en Mystification.